Ta' Ġuże' ABELA Fi żwieġ oħti CARRIE ma' ĠUŻI GALEA fil-Knisja ta' San Ġużepp, West Brunswick. Oħorġu Ikoll, ja żgħażagħ, Bil-fibsa bajdanija, Bil-faxxa ħamranija, U iżfnu Ikoll flimkien. il-lum sejrin jintrabtu Żewġ qlub mill-Art Maltija F'għaqda sħiħa u qawwija Li ma jħollhiex iż-żmien. Ejjew, tfajliet żinżilli, U x'ħin tiżfnu ferħana Mill-kannestri kotrana Ferrxu ward u pepprin. Għax Kristu l-lum se jseddaq U jbierek din il-ġrajja Biex tibqa' dejjem ħajja F'daż-żewġt iqlub Maltin.